વાર્ષિક સ્તરે ક્માયેલા નફામાં એપલ કંપનીએ 32 ટકા અને આઇફોનની કમાણીમાં 29 ટકાનો નફો જાહેર કર્યો હતો. આ રિપોર્ટ મુજબ આઇફોનનું વેચાણ જુલાઇ-સપ્ટેમ્બરમાં વધ્યું નથી, એમ છતાંય વાર્ષિક નફો 32 ટકા વધીને 14.13 અબજ ડોલર રહ્યો. આઇફોન દ્વારા કમાણીમાં 29 ટકાનો નફો નોંધવામાં આવ્યો હતો. જે પાછળનું કારણ તેની કિંમતમાં 29 ટકાનો વધારો છે. જે 618 ડોલરથી વધીને 793 ડોલર કરાઇ હતી. આઇફોનની સરેરાંશ કિંમતમાં વધારો એટલે થયો છે કે એપલે મોંઘા ઉત્પાદનો લોન્ચ કર્યા હતા. ગત વર્ષે બજારમાં આવેલા આઇફોન એકસની કિંમત 999 ડોલર હતી. આ વર્ષે લોન્ચ કરેલ આઇફોન એક્સએસ મેક્સની કિંમત 1099 ડોલર છે.